CELEX: 62008CA0244
Language: fi
Date: 2009-07-16 00:00:00
Title: Asia C-244/08: Yhteisöjen tuomioistuimen tuomio (kahdeksas jaosto) 16.7.2009 — Euroopan yhteisöjen komissio v. Italian tasavalta (Jäsenyysvelvoitteiden noudattamatta jättäminen — Kuudes arvonlisäverodirektiivi — 17 artikla — Kahdeksas direktiivi 79/1072/ETY — 1 artikla — Kolmastoista direktiivi 86/560/ETY — 1 artikla — Arvonlisäveron palauttaminen tai vähentäminen — Verovelvollinen, joka on sijoittautunut toiseen jäsenvaltioon tai kolmanteen maahan mutta jolla on kiinteä toimipaikka asianomaisessa jäsenvaltiossa)

12.9.2009   
            
            
               FI
            
            
               Euroopan unionin virallinen lehti
            
            
               C 220/12
            
         Yhteisöjen tuomioistuimen tuomio (kahdeksas jaosto) 16.7.2009 — Euroopan yhteisöjen komissio v. Italian tasavalta
   (Asia C-244/08) (1)
   
   (Jäsenyysvelvoitteiden noudattamatta jättäminen - Kuudes arvonlisäverodirektiivi - 17 artikla - Kahdeksas direktiivi 79/1072/ETY - 1 artikla - Kolmastoista direktiivi 86/560/ETY - 1 artikla - Arvonlisäveron palauttaminen tai vähentäminen - Verovelvollinen, joka on sijoittautunut toiseen jäsenvaltioon tai kolmanteen maahan mutta jolla on kiinteä toimipaikka asianomaisessa jäsenvaltiossa)
   2009/C 220/20
   Oikeudenkäyntikieli: italia
   
      Asianosaiset
   
   
      Kantaja: Euroopan yhteisöjen komissio (asiamiehet: A. Aresu ja M. Afonso)
   
      Vastaaja: Italian tasavalta (asiamiehet: I. Bruni, G. De Bellis ja G. Palmieri)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Jäsenvaltioiden liikevaihtoverolainsäädännön yhdenmukaistamisesta — maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt 6.12.1979 annetun kahdeksannen neuvoston direktiivin 79/1072/ETY (EYVL L 331, s. 11) 1 artiklan ja jäsenvaltioiden liikevaihtoverolainsäädännön yhdenmukaistamisesta — yhteisön alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt 17.11.1986 annetun kolmannentoista neuvoston direktiivin 86/560/ETY 1 artiklan rikkominen — Arvonlisän palauttaminen toiseen jäsenvaltioon tai kolmanteen maahan sijoittautuneelle verovelvolliselle, jolla on kiinteä toimipaikka Italiassa
   
      Tuomiolauselma
   
   
               1)
            
            
               Siltä osin kuin kysymys on arvonlisäveron palautuksesta toiseen jäsenvaltioon tai kolmanteen maahan sijoittautuneelle verovelvolliselle, jolla kuitenkin on kiinteä toimipaikka asianomaisessa jäsenvaltiossa, Italian tasavalta ei ole noudattanut jäsenvaltioiden liikevaihtoverolainsäädännön yhdenmukaistamisesta — maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt 6.12.1979 annetun kahdeksannen neuvoston direktiivin 79/1072/ETY 1 artiklan mukaisia velvoitteitaan, eikä jäsenvaltioiden liikevaihtoverolainsäädännön yhdenmukaistamisesta — yhteisön alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt 17.11.1986 annetun kolmannentoista neuvoston direktiivin 86/560/ETY 1 artiklan mukaisia velvoitteitaan, koska se velvoittaa verovelvollisen, joka on sijoittautunut jäsenvaltioon tai kolmanteen valtioon mutta jolla on kiinteä toimipaikka ja joka kysymyksessä olevana ajankohtana tarjosi tavaroita tai palveluja Italiassa, hankkimaan aikaisemmassa tuotannon vaiheessa maksamansa arvonlisäveron palautuksen mainituissa direktiiveissä tarkoitettua menettelyä käyttäen sen sijaan, että se voisi tehdä vähennyksen silloin, kun sitä hankintaa, jonka perusteella vähennys tehdään, ei suoriteta kyseisen kiinteän toimipaikan välityksellä vaan suoraan päätoimipaikasta käsin.
            
         
               2)
            
            
               Italian tasavalta velvoitetaan korvaamaan oikeudenkäyntikulut.
            
         
      (1)  EUVL C 209, 15.8.2008.